title: Регламент за изпълнение (ЕС) № 15/2012 на Комисията от 10 януари 2012 година за изменение за 162-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               12.1.2012

               BG

               Официален вестник на Европейския съюз

               L 8/27

         РЕГЛАМЕНТ ЗА ИЗПЪЛНЕНИЕ (ЕС) № 15/2012 НА КОМИСИЯТА
   от 10 януари 2012 година
   за изменение за 162-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.

               (2)

               На 28 декември 2011 г. Комитетът по санкциите към Съвета за сигурност на Организацията на обединените нации реши да извади шест образувания от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа искането за отписване, предадено от тези образувания, и подробния доклад на омбудсмана, изготвен съгласно Резолюция 1904 (2009) на Съвета за сигурност на Организацията на обединените нации. Освен това на 30 декември 2011 г. Комитетът по санкциите реши да извади едно физическо лице от списъка.

               (3)

               Приложение I към Регламент (ЕО) № 881/2002 следва да бъде съответно актуализирано.

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на неговото публикуване в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 януари 2012 година.

            За Комисията, от името на председателя,

            Началникът на Службата за инструментите на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  (1)

                  В глава „Юридически лица, групи и образувания“ се заличава следният текст:

                              „(а)

                              Barakaat North America, Inc., 925, Washington Street, Дорчестър, Масачузетс, САЩ; 2019, Bank Street, Отава, Онтарио, Канада.

                              (б)

                              Barakat Computer Consulting (BCC), Могадишу, Сомалия.

                              (в)

                              Barakat Consulting Group (BCG), Могадишу, Сомалия.

                              (г)

                              Barakat Global Telephone Company, Могадишу, Сомалия; Дубай, Обединени арабски емирства.

                              (д)

                              Barakat Post Express (BPE), Могадишу, Сомалия.

                              (е)

                              Barakat Refreshment Company, Могадишу, Сомалия; Дубай, Обединени арабски емирства.“

                  (2)

                  В глава „Физически лица“ следният текст се заличава:
                  „Sajid Mohammed Badat (известен също като a) Abu Issa, б) Saajid Badat, в) Sajid Badat, г) Muhammed Badat, д) Sajid Muhammad Badat, е) Saajid Mohammad Badet, ж) Muhammed Badet, з) Sajid Muhammad Badet, и) Sajid Mahomed Badat). Дата на раждане: 28.3.1979 г. Място на раждане: Gloucester, Обединеното кралство. Националност: британска. Паспорт №: a) 703114075 (паспорт на Обединеното кралство), б) 026725401 (паспорт на Обединеното кралство, изтекъл на 22.4.2007 г.), в) 0103211414 (паспорт на Обединеното кралство). Други сведения: Освободен от затвор в Обединеното кралство през ноември 2010 г. Дата на определянето, посочено в член 2a, параграф 4, буква б): 15.12.2005 г.“